U-I-116/14
Natisni
Opravilna št.:
U-I-116/14
Datum odločitve:
24. 6. 2014
ECLI:
ECLI:SI:USRS:2014:U.I.116.14
Akt:
Zakon o urejanju trga dela (Uradni list RS, št. 80/10, 21/13, 63/13 in 100/13) (ZUTD), 6. al. 1. odst. 164. čl.
Izrek:
Pobuda za začetek postopka za oceno ustavnosti 6. alineje prvega odstavka 164. člena Zakona o urejanju trga dela (Uradni list RS, št. 80/10, 21/13, 63/13 in 100/13) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Družba GAL-GALLUS, d. o. o., Ljubljana
Datum vloge:
20. 5. 2014
Vrsta odločitve:
sklep
Vrsta rešitve:
zavrženje
Dokument:
US30442
Dokument v PDF obliki:
U-I-116-14.pdf
138 KB
Prenesite datoteko
U-I-116/14-4
24. 6. 2014
SKLEP
Ustavno sodišče je v postopku za preizkus pobude družbe GAL-GALLUS, d. o. o., Ljubljana, ki jo zastopa Milan Vajda, odvetnik v Ljubljani, na seji 24. junija 2014
sklenilo:
Pobuda za začetek postopka za oceno ustavnosti 6. alineje prvega odstavka 164. člena Zakona o urejanju trga dela (Uradni list RS, št. 80/10, 21/13, 63/13 in 100/13) se zavrže.
OBRAZLOŽITEV
1. Pobudnica izpodbija v izreku tega sklepa navedeno določbo Zakona o urejanju trga dela (v nadaljevanju ZUTD), ki kot pogoj za opravljanje gospodarske dejavnosti zagotavljanja dela delavcev uporabniku določa predložitev bančne garancije najmanj v višini 30.000 EUR. Zatrjuje, da je v neskladju z 2., 14., 22., 33., 67., 74. in 153. členom Ustave, ker naj bi bila diskriminatorna in nejasna. Predlaga, naj jo Ustavno sodišče razveljavi.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo in 109/12 – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt, izdan za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijana določba ne učinkuje neposredno. V skladu s prvim odstavkom 168. člena ZUTD o izpolnjevanju pogojev za opravljanje dejavnosti zagotavljanja dela delavcev uporabniku odloča ministrstvo, pristojno za delo. Zoper prvostopenjsko odločbo ministrstva je možno začeti upravni spor (prvi odstavek 2. člena Zakona o upravnem sporu, Uradni list RS, št. 105/06, 62/10 in 109/12 – ZUS-1). V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07, in OdlUS XVI, 82). Iz razlogov, navedenih v citiranem sklepu, pobudnica ne izkazuje pravnega interesa za začetek postopka za oceno ustavnosti izpodbijane zakonske določbe. Zato je Ustavno sodišče njeno pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10 in 56/11) v sestavi: predsednik mag. Miroslav Mozetič ter sodnice in sodniki dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, dr. Ernest Petrič, Jasna Pogačar, dr. Jadranka Sovdat in Jan Zobec. Sklep je sprejelo soglasno.
mag. Miroslav Mozetič
Predsednik